कुवेतमा आगलागी हुँदा ३ नेपालीको मृत्यु
कुवेतको महावुल्ला–२ स्थित आप्रवासी कामदार बस्ने एक अपार्टमेन्ट भवनमा आगलागी हुँदा दुई महिला सहित ३ नेपाली कामदारको ज्यान गएको छ ।
काठमाडौँ — कुवेतको महावुल्ला–२ स्थित आप्रवासी कामदार बस्ने एक अपार्टमेन्ट भवनमा आगलागी हुँदा दुई महिला सहित ३ नेपाली कामदारको ज्यान गएको छ ।त्यस भवनमा ग्यास पाइप लिक हुँदा शुक्रबार राति १० बजे आगलागी भएको थियो । नेपाली दूतावासका अनुसार मृत्यु हुने नेपालीको पहिचान हुन सकेको छैन ।उनीहरुको शव फर्वानिया अस्पतालमा राखिएको छ । महावुल्ला नेपाली कामदारको बक्लो उपस्थिति रहेको क्षेत्र हो । मृत्यु हुने दुई जना घरेलु महिला कामदार हुन् ।आगलागी भएको आवास कम्पनी वा पारिवारिक आवास कुन हो भनेर पहिचान भइसकेको छैन । 